SCI ตั้งบ.ย่อยในพม่า ลงทุนโรงงานผลิตเสาส่งแรงสูง-เสาสื่อสารฯ
SCI ตั้งบริษัทย่อยในพม่า ลงทุนโรงงานผลิตเสาส่งแรงสูงและเสาสื่อสารโทรคมนาคม มูลค่าลงทุนรวม 576 ลบ.
17 ธ.ค. 2558

บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ที่ประชุมคณะกรรมการบริษัท ได้มีมติอนุมัติจัดตั้งบริษัทย่อยในประเทศพม่า (บริษัทย่อย) เพื่อลงทุนประกอบธุรกิจโรงงานผลิตเสาส่งแรงสูงและเสาสื่อสารโทรคมนาคมและชุบกัลวาไนซ์ เพื่อจำหน่ายและบริการในพม่า โดยมีมูลค่าการลงทุนรวมประมาณ 16,000,000 เหรียญสหรัฐ หรือคิดเป็น 576 ล้านบาท
ทั้งนี้บริษัทกำลังอยู่ในขั้นตอนการเจรจากับพันธมิตรที่จะมาร่วมลงทุน แต่เนื่องจากมีความจำเป็นเร่งด่วนที่จะต้องจองและเช่าที่ดิน บริษัทจึงต้องอนุมัติการลงทุนเพื่อดำเนินการต่างๆ ที่จำเป็นไปก่อน เพื่อไม่ให้สูญเสียโอกาสทางธุรกิจ